ai4bharat/Pralekha huggingface dataset:
സാമ്പത്തിക കാര്യങ്ങള്ക്കായുള്ള കേന്ദ്ര മന്ത്രിസഭാ സമിതി
ഇന്ത്യയില് 15000 കോടി രൂപയുടെ നിക്ഷേപം ലക്ഷ്യമിടുന്ന എം/എസ് ആങ്കറേജ് ഇന്ഫ്രാസ്ട്രക്ചര് ഇന്വെസ്റ്റ്മെന്റ് ഹോള്ഡിംഗ് ലിമിറ്റഡിലെ നേരിട്ടുള്ള വിദേശ നിക്ഷേപ നിര്ദ്ദേശത്തിന് മന്ത്രിസഭയുടെ അംഗീകാരം
പശ്ചാത്തല -നിര്മ്മാണ മേഖലകള്ക്കും വിമാനത്താവള മേഖലയ്ക്കും ഈ നിക്ഷേപം വലിയ പ്രോത്സാഹനമാകും
അടുത്തിടെ പ്രഖ്യാപിച്ച ആസ്തി പണമാക്കൽ പദ്ധതിക്കും വലിയ പ്രോത്സാഹനമേകും
പശ്ചാത്തലസൗകര്യത്തിനും നിര്മ്മാണമേഖലയിലും നിക്ഷേപം നടത്തുകയെന്ന പ്രത്യേക ഉദ്ദേശത്തോടെ രൂപീകരിച്ച എം./എസ് ആങ്കറേജ് ഇന്ഫ്രാസ്ട്രക്ചര് ഇന്വെസ്റ്റ്മെന്റ് ഹോള്ഡിംഗില് 15,000 കോടി രൂപയുടെ വരെ നേരിട്ടുള്ള വിദേശ നിക്ഷേപം അനുവദിക്കുന്നതിനുള്ള നിര്ദ്ദേശത്തിന് പ്രധാനമന്ത്രി ശ്രീ നരേന്ദ്രമോദിയുടെ അദ്ധ്യക്ഷതയില് ചേര്ന്ന സാമ്പത്തിക കാര്യങ്ങള്ക്കുള്ള മന്ത്രിസഭാ സമിതിയോഗം അംഗീകാരം നല്കി. ഇതില് ഗതാഗത, ലോജിസ്റ്റിക്ക് മേഖലകളും ഉള്പ്പെടാം. അതോടൊപ്പം വിമാനത്താവളങ്ങളിലും വ്യോമയാനവുമായി ബന്ധപ്പെട്ട വ്യവസായത്തിലും സേവനത്തിലും ഡൗണ്സ്ട്രീം നിക്ഷേപത്തിനും  അനുമതി നല്കി.
ബാംഗ്ലൂർ അന്താരാഷ്ട്ര വിമാനത്താവള ലിമിറ്റഡിന്റെ ഓഹരി ആങ്കറേജിലേക്ക് കൈമാറുന്നതും ഇതില് ഉള്പ്പെടുന്നു. അതോടൊപ്പം കാനഡയിലെ ഏറ്റവും വലിയ പെന്ഷന് ഗുണഭോക്തൃ പദ്ധതികളിലൊന്നായ 'ഒമേഴ്സി'ന്റെ ഭരണസംവിധാനമായ ഒ.എ.സിയുടെ പൂര്ണ്ണ ഉടമസ്ഥതയിലുള്ള സബ്സിഡിയായ 2 7 2 6 2 4 7 ഓണ്ടാറിയോ ഐ.എന്.എസിയുടെ എം./എസ് ആങ്കറേജ് ഇന്ഫ്രാസ്ട്രക്ചര് ഇന്വെസ്റ്റ്മെന്റ് ഹോള്ഡിംഗിലുള്ള 950 കോടി രൂപയുടെ നിക്ഷേപവും ഇതില് ഉള്പ്പെടും.
പശ്ചാത്തല നിര്മ്മാണ മേഖലയ്ക്കും വിമാനത്താവള മേഖലയ്ക്കും ഈ നിക്ഷേപം വലിയ പ്രോത്സാഹനമായിരിക്കും. സ്വകാര്യ പങ്കാളിത്തത്തോടെ ലോകോത്തര വിമാനത്താവളങ്ങളും ഗതാഗതവുമായി ബന്ധപ്പെട്ട അടിസ്ഥാന സൗകര്യങ്ങളും വികസിപ്പിക്കാനുള്ള കേന്ദ്ര ഗവണ്മെന്റിന്റെ പദ്ധതിയെ ഈ നിക്ഷേപം ഗണ്യമായി ദൃഢികരിക്കും. അടുത്തിടെ പ്രഖ്യാപിച്ച ആസ്തി പണമാക്കലിന്  ഈ നിക്ഷേപം ഗണ്യമായ ഊര്ജ്ജം നല്കും, റോഡ്, റെയില്വേ, വിമാനത്താവളങ്ങള്, സ്പോര്ട്സ് സ്റ്റേഡിയങ്ങള്, ഊര്ജ്ജപ്രസരണ ലൈനുകള്, ഗ്യാസ് പൈപ്പ്ലൈനുകള് പോലുള്ള കൈകാര്യം ചെയ്യുന്ന ആസ്തികള് ഉള്പ്പെടെ ഗവണ്മെന്റ് ഉടമസ്ഥതയിലുള്ള പശ്ചാത്തലസൗകര്യ ആസ്തികളില് നിന്ന് പാട്ടത്തിന് ഫണ്ട് സമാഹരിക്കുന്നതിന് ഇത് സഹായിക്കും. ആസ്തി പണമാക്കലില് ഉള്പ്പെടുന്ന ചില മേഖലകളില് ഡൗണ്സ്ട്രീം നിക്ഷേപം  നടത്തുന്നതിനും എം./എസ് ആങ്കറേജ് ഇന്ഫ്രാസ്ട്രക്ചര് ഇന്വെസ്റ്റ്മെന്റ് ഹോള്ഡിംഗ് ലിമിറ്റഡ് നിര്ദ്ദേശിക്കുന്നു.
(എം.എസ്. ആങ്കറേജ് ഇന്ഫ്രാസ്ട്രക്ചര് ഇന്വെസ്റ്റ്മെന്റ് ഹോള്ഡിംഗ് ലമിറ്റഡ് ഡൗണ്സ്ട്രീം നിക്ഷേപം നടത്താന് നിര്ദ്ദേശിക്കുന്നത് മൂലധന തൊഴില് വര്ദ്ധനയുള്ള മേഖലകള് ആയതിനാല് ഈ നിക്ഷേപം നേരിട്ടുള്ള തൊഴില് സൃഷ്ടിക്ക് നയിക്കും. നിര്മ്മാണവും അനുബന്ധ പ്രവര്ത്തനങ്ങളും നടക്കുമ്പോള് നിക്ഷേപം പരോക്ഷമായ തൊഴിലവസരങ്ങളും സൃഷ്ടിക്കും.
പ്രധാനമന്ത്രിയുടെ ഓഫീസ്
ഗാന്ധിജയന്തി ദിനത്തിൽ പ്രധാനമന്ത്രി അദ്ദേഹത്തിന് ആദരം അർപ്പിച്ചു.
ഗാന്ധിജയന്തി ദിനത്തിൽ പ്രധാനമന്ത്രി ശ്രീ നരേന്ദ്ര മോദി രാഷ്ട്രപിതാവിന് ആദരം അർപ്പിച്ചു.
("പ്രിയപ്പെട്ട ബാപ്പുവിന് നാം പ്രണാമം അർപ്പിക്കുന്നു. അദ്ദേഹത്തിന്റെ ജീവിതത്തിൽ നിന്നും കുലീന ചിന്തകളിൽ നിന്നും നമുക്ക് ഇനിയും ഏറെ പഠിക്കാനിരിക്കുന്നു. സമൃദ്ധവും ദയാനുകമ്പയോടും കൂടിയതുമായ ഒരു ഇന്ത്യയുടെ സൃഷ്ടിക്കായി അദ്ദേഹത്തിന്റെ ആദർശങ്ങൾ നമ്മെ നയിക്കട്ടെ. ". പ്രധാനമന്ത്രി പറഞ്ഞു
പ്രധാനമന്ത്രിയുടെ ഓഫീസ്
ഇൻഫോസിസ് ഫൗണ്ടേഷൻ വിശ്രാം സദൻ പ്രധാനമന്ത്രി നാളെ ന്യൂഡൽഹിയിൽ ഉദ്ഘാടനം ചെയ്യും
പ്രധാനമന്ത്രി ശ്രീ നരേന്ദ്ര മോദി, ഇൻഫോസിസ് ഫൗണ്ടേഷന്റെ വിശ്രാം സദൻ, ന്യൂഡൽഹിയിലെ എയിംസിന്റെ ജജ്ജാർ കാമ്പസിൽ, നാളെ  രാവിലെ 10:30 ന് വീഡിയോ കോൺഫറൻസിംഗിലൂടെ ഉദ്ഘാടനം ചെയ്യും.
806 കിടക്കകളുള്ള വിശ്രാം സദൻ ഇൻഫോസിസ് ഫൗണ്ടേഷൻ അവരുടെ കോർപ്പറേറ്റ് സാമൂഹിക പ്രതിബദ്ധതയുടെ ഭാഗമായി, കാൻസർ രോഗികളുടെ കൂടെയുള്ള പരിചാരകർക്ക് എയർകണ്ടീഷൻഡ് താമസസൗകര്യങ്ങൾ ഒരുക്കുന്നതിനായി നിർമ്മിച്ചതാണ്, പരിചാരകർക്ക് പലപ്പോഴും ആശുപത്രികളിൽ ദീർഘനാൾ താമസിക്കേണ്ടിവരും. ഏകദേശം 93 കോടി രൂപ ചെലവഴിച്ചാണ് ഫൗണ്ടേഷൻ ഇത് നിർമ്മിച്ചത്. കാൻസർ ഇൻസ്റ്റിറ്റ്യൂട്ടിനും ഒപിഡി ബ്ലോക്കുകൾക്കും സമീപത്തായാണ് ഇത് സ്ഥിതിചെയ്യുന്നത്.
കേന്ദ്ര ആരോഗ്യ കുടുംബക്ഷേമ മന്ത്രി ശ്രീ മൻസുഖ് മാണ്ഡവ്യ, ഹരിയാന മുഖ്യമന്ത്രി ശ്രീ മനോഹർ ലാൽ ഖട്ടർ, ഇൻഫോസിസ് ഫൗണ്ടേഷൻ ചെയർപേഴ്സൺ ശ്രീമതി സുധാ മൂർത്തി എന്നിവരും ചടങ്ങിൽ പങ്കെടുക്കും.
(
വനിതാ, ശിശു വികസന മന്ത്രാലയം
ഇന്റേൺഷിപ്പ് പരിപാടിയിലേക്ക് വനിതാ ശിശു വികസന മന്ത്രാലയം അപേക്ഷ ക്ഷണിച്ചു
(ന്യൂ ഡൽഹി: മെയ് 26, 2023
രണ്ട് മാസത്തെ ഇന്റേൺഷിപ്പ് പരിപാടിയിലേക്ക് [03.07.2023 -31.08.2023], ഇന്ത്യയിലെ ഒന്നാം ശ്രേണിയിൽ ഉൾപ്പെടാത്ത നഗരങ്ങളിൽ നിന്നും ഗ്രാമീണ ഭാഗങ്ങളിൽ നിന്നുമുള്ള വനിതാ വിദ്യാർത്ഥിനികൾ/പണ്ഡിതർ/സാമൂഹിക പ്രവർത്തകർ/അദ്ധ്യാപകർ എന്നിവരിൽ നിന്ന് കേന്ദ്ര വനിതാ ശിശു വികസന മന്ത്രാലയം അപേക്ഷ ക്ഷണിച്ചു. ഇന്റേൺഷിപ്പിൽ പങ്കെടുക്കാൻ ആഗ്രഹിക്കുന്നവർ ഏതെങ്കിലും സർവ്വകലാശാല/അക്കാദമിക്/അക്കാദമിക് ഇതര സ്ഥാപനത്തിൽ ചേർന്നിരിക്കണം അഥവാ സ്ഥാപനവുമായി ബന്ധപ്പെട്ടിരിക്കണം.
ഹ്രസ്വകാല ബന്ധത്തിലൂടെ മന്ത്രാലയത്തിന്റെ നയങ്ങളും പരിപാടികളും വനിതാ വിദ്യാർത്ഥികൾ/പണ്ഡിതർ/സാമൂഹ്യ പ്രവർത്തകർ/അധ്യാപകർ എന്നിവർക്ക് മനസ്സിലാക്കാൻ സഹായിക്കുന്നതിനാണ് പരിപാടി. മന്ത്രാലയത്തിന്റെ നിലവിലുള്ള പ്രവർത്തനങ്ങളിൽ ശ്രദ്ധ കേന്ദ്രീകരിച്ച് പൈലറ്റ് പ്രോജക്ടുകൾ/സൂക്ഷ്മ പഠനങ്ങൾ എന്നിവ ഇന്റേണുകൾ നടത്തേണ്ടതായി വരാം.
21-40 വയസ് പ്രായമുള്ള പ്രവേശനാര്ത്ഥികൾക്ക് ഗൂഗിൾ ഫോമുകൾ വഴി അപേക്ഷ അയയ്ക്കാം: https://docs.google.com/forms/d/1UWK5W_07pRxL8yekBy6DbjAg2-25Vd_WJwfnc4nReTU/viewform?edit_requested=true
അപേക്ഷകൾ സ്വീകരിക്കുന്ന അവസാന തീയതി 29.05.2023, രാത്രി 11:59 മണി വരെ ആണ്.
യഥാവിധി രൂപീകരിച്ച സെലക്ഷൻ കമ്മിറ്റിയുടെ ശുപാർശകളുടെ അടിസ്ഥാനത്തിലായിരിക്കും ഇന്റേണുകളെ തിരഞ്ഞെടുക്കുന്നത്. ശുപാർശ ചെയ്യപ്പെടുന്ന പ്രവേശനാര്ത്ഥികളുടെ പട്ടിക മന്ത്രാലയത്തിന്റെ വെബ്സൈറ്റിൽ 'വാട്സ് ന്യൂ' എന്നതിന് കീഴിൽ ലഭ്യമാകും.
തിരഞ്ഞെടുക്കപ്പെട്ട ഇന്റേൺസിന് പ്രതിമാസം 20,000/- രൂപ സ്റ്റൈപ്പൻഡ് നൽകും. പരിപാടിയിൽ ചേരുന്നതിനും പരിപാടിയുടെ അവസാനം മടങ്ങുന്നതിനുമുള്ള യാത്ര ചെലവ്  തിരികെ നൽകും. പരിപാടിയുടെ കാലയളവിൽ, ആവശ്യമുള്ള ഇന്റേണുകൾക്ക് ഡൽഹിയിൽ പങ്കിടൽ-അടിസ്ഥാനത്തിൽ ഹോസ്റ്റൽ സൗകര്യങ്ങൾ നൽകും.
ഇന്റേൺഷിപ്പ് പരിപാടിയുടെ വിശദമായ മാർഗ്ഗനിർദ്ദേശങ്ങൾ മന്ത്രാലയത്തിന്റെ വെബ്സൈറ്റിൽ കാണാം: https://wcd.nic.in/schemes/internship-scheme
കൂടുതൽ വിവരങ്ങൾക്ക്/ചോദ്യങ്ങൾക്ക്, പ്രവേശനാര്ത്ഥികൾക്ക് സ്റ്റാറ്റിസ്റ്റിക്സ് ബ്യൂറോയെ mwcd-research[at]gov[dot]in എന്ന ഐഡിയിൽ ഇ-മെയിൽ വഴി എല്ലാ പ്രവൃത്തി ദിവസങ്ങളിലും രാവിലെ 10:00 നും വൈകുന്നേരം 5:00 നും ഇടയിൽ ബന്ധപ്പെടാവുന്നതാണ്.
പ്രധാനമന്ത്രിയുടെ ഓഫീസ്
ലോഹരിയുടെ അവസരത്തില് പ്രധാനമന്ത്രി ജനങ്ങള്ക്ക് ആശംസകള് നേര്ന്നു
(|
|
ലോഹരിയുടെ അവസരത്തില് പ്രധാനമന്ത്രി ശ്രീ നരേന്ദ്രമോദി ജനങ്ങള്ക്ക് ആശംസകള് നേര്ന്നു.
'' ലോഹരി ആശംസകൾ! എല്ലാവര്ക്കും സന്തോഷവും ആരോഗ്യവും ഉണ്ടാകട്ടെയെന്ന് നാം പ്രാര്ത്ഥിക്കുന്നു. എല്ലായിടത്തും അനുകമ്പയും ദയയും ഈ പ്രത്യേക അവസരത്തില് വര്ദ്ധിക്കട്ടെ'', പ്രധാനമന്ത്രി പറഞ്ഞു.
|
||
|
ധനകാര്യ മന്ത്രാലയം
ദേശീയ വിദ്യാഭ്യാസ നയത്തിന്റെ എല്ലാ ഘടകങ്ങളും ഉൾപ്പെടുത്തി 15,000 സ്കൂളുകളുടെ ഗുണപരമായ മികവു വർധിപ്പിക്കാൻ ബജറ്റുനിർദേശം
എൻജിഒകൾ, സ്വകാര്യ സ്കൂളുകൾ, സംസ്ഥാനങ്ങൾ എന്നിവയുമായിച്ചേർന്നു 100 പുതിയ സൈനിക് സ്കൂളുകൾ സ്ഥാപിക്കും
നിലവാരം നിർണയിക്കൽ, അക്രഡിറ്റേഷൻ, നിയന്ത്രണങ്ങൾ, സാമ്പത്തിക സഹായങ്ങൾ നൽകൽ എന്നിവയ്ക്ക് ഉന്നത വിദ്യാഭ്യാസ കമ്മീഷൻ രൂപീകരിക്കും.
ലഡാക്കിൽ കേന്ദ്ര സർവകലാശാല സ്ഥാപിക്കും
ദേശീയ വിദ്യാഭ്യാസ നയത്തിന്റെ എല്ലാ ഘടകങ്ങളും ഉൾപ്പെടുത്തുന്നവിധം 15,000 ത്തിൽപ്പരം സ്കൂളുകൾ ഗുണപരമായി മെച്ചപ്പെടുത്താൻ കേന്ദ്ര ബജറ്റിൽ നിർദേശം. അതതു പ്രദേശത്തെ മാതൃകാ സ്കൂളുകളായി ഉയർന്നുവരാൻ അവയെ പ്രാപ്തമാക്കും. ഗവൺമെന്റിതര സന്നദ്ധ സംഘടനകൾ, സ്വകാര്യ സ്കൂളുകൾ, സംസ്ഥാനങ്ങൾ എന്നിവയുടെ പങ്കാളിത്തത്തോടെ 100 പുതിയ സൈനിക് സ്കൂളുകൾ ആരംഭിക്കുമെന്നും പാർലമെന്റിൽ ബജറ്റ് അവതരിപ്പിച്ച് ധന, കോർപറേറ്റുകാര്യ മന്ത്രി ശ്രീമതി നിർമലാ സീതാരാമൻ വ്യക്തമാക്കി.
നിലവാര ക്രമീകരണം, അക്രഡിറ്റേഷൻ, നിയന്ത്രണം, ധനസഹായം എന്നിവയ്ക്കായി 4 പ്രത്യേക തലങ്ങളുള്ള ഉന്നത വിദ്യാഭ്യാസ കമ്മീഷൻ രൂപീകരിക്കുമെന്നും ധനമന്ത്രി പ്രഖ്യാപിച്ചു.
''നമ്മുടെ മിക്ക നഗരങ്ങളിലും വിവിധ ഗവേഷണ സ്ഥാപനങ്ങൾ, സർവ്വകലാശാലകൾ, കേന്ദ്ര ഗവൺമെന്റിന്റെ പിന്തുണയുള്ള കോളേജുകൾ എന്നിവയുണ്ട്. ഉദാഹരണത്തിന് ഹൈദരാബാദിൽ ഇത്തരം 40 പ്രധാന സ്ഥാപനങ്ങളുണ്ട്. അത്തരം 9 നഗരങ്ങളിൽ, ഔപചാരിക ഘടനകൾ സൃഷ്ടിക്കും. അതിലൂടെ ഈ സ്ഥാപനങ്ങൾക്ക്
മികച്ച ഏകോപനവും സ്വയംഭരണവും നിലനിർത്താനാകും. ഇതിനായി ഒരു സ്ഥിരം ഗ്രാന്റ് നീക്കിവയ്ക്കും'. ധനമന്ത്രി പറഞ്ഞു.
ലഡാക്കിൽ ഉന്നതവിദ്യാഭ്യാസത്തിനായി ലേയിൽ ഒരു കേന്ദ്ര സർവകലാശാല സ്ഥാപിക്കുമെന്നും അവർ വ്യക്തമാക്കി.
ടെക്സ്റ്റൈല്സ് മന്ത്രാലയം
കേന്ദ്ര ടെക്സ്റ്റൈല്സ് മന്ത്രി വടക്കു കിഴക്കന് മേഖലയിലെ നാലു പദ്ധതികള് ഉദ്ഘാടനം ചെയ്തു
കണ്ണൂരിലെ നെയ്ത്ത് സേവന കേന്ദ്രത്തിന്റെ പുതിയ കെട്ടിടവും മന്ത്രി ഉദ്ഘാടനം ചെയ്തു
കേന്ദ്ര ടെക്സ്റ്റൈല്സ് മന്ത്രി ശ്രീമതി സ്മൃതി സുബിന് ഇറാനി വടക്കു കിഴക്കന് സംസ്ഥാനങ്ങളിലെ പട്ട് മേഖലയുടെ വികസനത്തിനായുള്ള നാലു പദ്ധതികള് ന്യൂഡല്ഹിയില് വീഡിയോ കോണ്ഫറന്സിങ്ങിലൂടെ ഉദ്ഘാടനം ചെയ്തു. മേഘാലയയിലെ തുറയിലുള്ള മുഗ സില്ക്ക് സീഡ് പ്രൊഡക്ഷന് സെന്റര്, ത്രിപുരയിലെ അഗര്ത്തലയിലുള്ള സില്ക്ക് പ്രിന്റിങ്ങ് ആന്ഡ് പ്രോസസിങ്ങ് യൂണിറ്റ്, ഇംഫാലിലെ സംഗായ്പത്തിലുള്ള എറി സ്പണ് സില്ക്ക് മില്, മിസോറാമിലെ മാമിട്ടിലുള്ള സെറിക്കള്ച്ചര് ഡവലപ്മെന്റ് പ്രോജക്ട് എന്നിവയാണ് മന്ത്രി ഉദ്ഘാടനം ചെയ്തത്.
മുദ്ര യോജനയ്ക്ക് കീഴില് ലഭ്യമായ വായ്പകള്, കര്ഷകര്ക്കുള്ള വരുമാന പദ്ധതിയായ പിഎം കിസാന്, അംസഘടിത മേഖലയിലെ തൊഴിലാളികള്ക്കുള്ള പെന്ഷന് പദ്ധതിയായ പ്രധാന് മന്ത്രി ശ്രം യോഗി മന്ധന് യോജന തുടങ്ങിയവയെ കുറിച്ച് കര്ഷകര്ക്കും നെയ്ത്തുകാര്ക്കും ഇടയില് ബോധവത്ക്കരണം നടത്തണമെന്ന് ശ്രീമതി സ്മൃതി ഇറാനി പറഞ്ഞു.
കേരളത്തിലെ കണ്ണൂരിലും മധ്യപ്രദേശിലെ ഇന്ഡോറിലുമുള്ള നെയ്ത്ത് സേവന കേന്ദ്രങ്ങളുടെ പുതിയ ഓഫീസ് കെട്ടിടങ്ങളും കേന്ദ്ര മന്ത്രി ഉദ്ഘാടനം ചെയ്തു. 1972 ല് സ്ഥാപിതമായ കണ്ണൂരിലെ നെയ്ത്ത് സേവന കേന്ദ്രം വാടക കെട്ടിടത്തിലായിരുന്നു പ്രവര്ത്തിച്ചിരുന്നത്. 228.53 ലക്ഷം രൂപ ചെലവില് 2016 ഒക്ടോബറിലാണ് പുതിയ കെട്ടിടത്തിന്റെ നിര്മ്മാണം ആരംഭിച്ചത്.
IE/BSN
(Visitor Counter : 111
പ്രധാനമന്ത്രിയുടെ ഓഫീസ്
കോമൺവെൽത്ത് ഗെയിംസിൽ സ്വർണ്ണ മെഡൽ നേടിയ ഗുസ്തി താരം ദീപക് പുനിയയ്ക്ക് പ്രധാനമന്ത്രിയുടെ ശ്രീ നരേന്ദ്ര മോദി ആശംസ
കോമൺവെൽത്ത് ഗെയിംസിൽ സ്വർണ്ണ മെഡൽ നേടിയ ഗുസ്തി താരം ദീപക് പുനിയയ്ക്ക് പ്രധാനമന്ത്രി ശ്രീ നരേന്ദ്ര മോദി ആശംസകൾ നേർന്നു.
പ്രധാനമന്ത്രി ട്വീറ്റ് ചെയ്തു :
"നമ്മുടെ സ്വന്തം ദീപക് പുനിയയുടെ ഗംഭീരമായ കായിക പ്രകടനത്തിൽ അഭിമാനം തോന്നുന്നു! അദ്ദേഹം ഇന്ത്യയുടെ അഭിമാനമാണ്, ഇന്ത്യക്ക് നിരവധി പുരസ്കാരങ്ങൾ നൽകിയിട്ടുണ്ട്. ഓരോ ഇന്ത്യക്കാരനും സ്വർണ്ണ മെഡൽ നേടിയതിൽ ആഹ്ളാദിക്കുന്നു. വരാനിരിക്കുന്ന എല്ലാ ശ്രമങ്ങൾക്കും അദ്ദേഹത്തിന് ആശംസകൾ."
--ND--
(Feeling proud of the spectacular sporting performance by our very own Deepak Punia! He is India’s pride and has given India many laurels. Every Indian is elated by his winning the Gold medal. Best wishes to him for all upcoming endeavours. pic.twitter.com/tk9NuAIN1s
— Narendra Modi  August 5, 2022
സൂക്ഷ്മ, ചെറുകിട, ഇടത്തരം മന്ത്രാലയം
ഗ്രാമീണറോഡ് നിർമ്മാണത്തിന് കയർ ഭൂവസ്ത്രം ഉപയോഗിക്കാൻ അനുമതി
(ന്യൂഡൽഹി ,മെയ് 20, 2020
ഗ്രാമീണമേഖലയിലെ റോഡ് നിർമ്മാണത്തിനായി കയർ ഭൂവസ്ത്രം  ഉപയോഗിക്കാൻ അനുമതി ലഭിച്ചു .പ്രകൃതിദത്തവും,ശക്തവും,ദീർഘനാൾ ഈടുനിൽക്കുന്നതുമായ നാരുകൾകൊണ്ട് നിർമ്മിക്കപ്പെട്ടിട്ടുള്ളതാണ് കയർ ഭൂവസ്ത്രങ്ങൾ.ദ്രാവകങ്ങളെ സ്വന്തം പ്രതലത്തിലൂടെ കടത്തിവിടുമ്പോഴും ഖര രൂപത്തിലുള്ള തരികളെ പിടിച്ചു നിര്ത്തുന്നതിനുള്ള കഴിവുള്ളവ കയർ ഭൂവസ്ത്രങ്ങൾക്ക്, ഫങ്കസ് അടക്കമുള്ള എല്ലാത്തരം സൂക്ഷ്മജീവികളുടെ ആക്രമണം, ഈർപ്പം ,എന്നിവയെ അതിജീവിക്കാനും സാധിക്കും.
പ്രധാൻമന്ത്രി ഗ്രാം സഡക്ക് യോജനയുടെ മൂന്നാം ഘട്ടത്തിന് കീഴിലാണ്ഗ്രാമീണ റോഡുകളുടെ നിർമ്മാണത്തിനായി കയർ ഭൂവസ്ത്രങ്ങൾ ഉപയോഗിക്കുക.റോഡ് നിർമ്മാണത്തിനായി ഇവ വിജയകരമായി ഉപയോഗിക്കാൻ കഴിയുന്നു എന്നത് വളരെവലിയ നേട്ടമാണെന്ന് , MSME ,റോഡ് ഗതാഗത-ദേശീയപാത മന്ത്രാലയങ്ങളുടെ ചുമതലയുള്ള കേന്ദ്രമന്ത്രി ശ്രീ.നിധിൻ ഗഡ്കരി അഭിപ്രായപ്പെട്ടു.ഈ നീക്കം, രാജ്യത്തെ കയർ വ്യവസായത്തിന്കോ വിഡ് മഹാമാരിയുടെ പശ്ചാത്തലത്തിൽ പ്രത്യേകിച്ചും വലിയ ഊർജം പകരുമെന്നും കയറിന്റെ മറ്റു ഉപയോഗങ്ങൾ പരിശോധിച്ചറിയാനുള്ള നടപടികൾക്ക് നേതൃത്വം നൽകിയ അദ്ദേഹം അഭിപ്രായപ്പെട്ടു.
PMGSY യ്ക്ക് കീഴിലെ റോഡ് നിർമ്മാണത്തിനുള്ള പുതുക്കിയ മാർഗനിർദേശങ്ങൾ പ്രകാരം, പുതുതായി നിര്ദേശിക്കപ്പെടുന്ന ഓരോ പാതകളുടെയും 15% നീളം,നൂതന സാങ്കേതികവിദ്യകൾ ഉപയോഗപ്പെടുത്തി നിർമ്മിക്കേണ്ടതാണ്.ഇതിൽ തന്നെ 5% റോഡുകൾ IRC  അംഗീകാരമുള്ള സാങ്കേതികവിദ്യകൾ ഉപയോഗിച്ച് വേണം നിർമ്മിക്കാൻ.ഗ്രാമീണറോഡുകളുടെ നിർമ്മാണത്തിനുള്ള IRC അംഗീകാരമാണ് കയർ ഭൂവസ്ത്രങ്ങൾക്ക് ഇപ്പോൾ ലഭിച്ചിരിക്കുന്നത്.
കേരളത്തിലെ 71 കിലോമിറ്റർ ഉൾപ്പെടെ രാജ്യത്തെ 7 സംസ്ഥാനങ്ങളിലായി 1674 കിലോമീറ്റർ റോഡുകളാണ് കയർഭൂവസ്ത്രം ഉപയോഗിച്ച് നിർമ്മിക്കുക.
ആരോഗ്യ, കുടുംബക്ഷേമ മന്ത്രാലയം
പ്രതിദിനം 3 ലക്ഷത്തിലധികം പി.പി.ഇ.കിറ്റുകളും എൻ.95 മാസ്കുകളും നിർമ്മിക്കാവുന്ന തരത്തിൽ രാജ്യത്തിൻറെ ആഭ്യന്തര ശേഷി വർദ്ധിച്ചു
പേഴ്സണൽ പ്രൊട്ടക്റ്റീവ് എക്യുപ്മെന്റ്  കിറ്റുകളുടെ ഗുണനിലവാരത്തിൽ ആശങ്ക അറിയിച്ചു കൊണ്ട് ചില മാധ്യമങ്ങളിൽ റിപ്പോർട്ടുകൾ വന്നിരുന്നു.
ഗുണനിലവാരം പരിശോധിക്കുന്നതിനായി കേന്ദ്ര ടെക്സ്റ്റൈൽ മന്ത്രാലയം നിർദേശിക്കുന്ന എട്ടു ലാബുകളിലൊന്നിൽ പരിശോധിച്ച് അംഗീകാരം ലഭിച്ചതിനു ശേഷമാണ് കേന്ദ്ര ആരോഗ്യ കുടുംബക്ഷേമ മന്ത്രാലയത്തിന്റെ സംഭരണ ഏജൻസിയായ എച്ച്.എൽ.എൽ. ലൈഫ് കെയർ ലിമിറ്റഡ്  നിർമ്മാതാക്കളിൽ നിന്നും വിതരണക്കാരിൽ നിന്നും പിപിഇ കിറ്റുകൾ സംഭരിക്കുന്നത്.ആരോഗ്യ മന്ത്രാലയത്തിന്റെ സാങ്കേതിക സമിതി  നിർദേശിക്കുന്ന പരിശോധനയിൽ ഉൽപ്പന്നങ്ങൾ യോഗ്യത നേടിയിരിക്കണം.
ഇത് കൂടാതെ, നിശ്ചയിക്കപ്പെട്ട പ്രോട്ടോകോൾ അനുസരിച്ചുള്ള ക്രമരഹിത പരിശോധനയിലൂടെ കിറ്റുകളുടെ ഗുണനിലവാരം പരിശോധിക്കുകയും , പരിശോധനയിൽ പരാജയപ്പെടുന്ന കമ്പനികളെ അയോഗ്യരാക്കുകയും ചെയ്യും.
സ്വന്തം നിലയിൽ കിറ്റുകൾ സംഭരിക്കുന്ന സംസ്ഥാന-കേന്ദ്രഭരണ പ്രദേശങ്ങൾ,കേന്ദ്ര ടെക്സ്റ്റൈൽസ് മന്ത്രാലയം നിർദ്ദേശിച്ചിട്ടുള്ള ലാബുകളിൽ പരിശോധന നടത്തി ഗുണനിലവാരം ഉറപ്പാക്കണമെന്നും നിർദ്ദേശിച്ചിട്ടുണ്ട്. ഈ ലാബുകളിലെ പരിശോധനയിൽ യോഗ്യത നേടിയ ഉത്പന്നങ്ങളുടെ നിർമാതാക്കളെ കേന്ദ്ര സർക്കാരിന്റെ ഇ-മാർക്കറ്റ്പ്ലെയ്സിൽ  ഉൾപ്പെടുത്തും. ടെസ്റ്റുകളിൽ യോഗ്യത നേടിയ നിർമ്മാതാക്കളുടെ വിവരങ്ങൾ ടെക്സ്റ്റൈൽസ് മന്ത്രാലയം വെബ്സൈറ്റിൽ ലഭ്യമാണ്.
ഇന്ന് രാജ്യം പ്രതിദിനം 3 ലക്ഷത്തിലധികം പി.പി.ഇ.കിറ്റുകളും,എൻ 95 മാസ്കുകളും ഉത്പാദിപ്പിക്കുന്നു. സംസ്ഥാന-കേന്ദ്രഭരണ പ്രദേശങ്ങൾക്കും കേന്ദ്ര സ്ഥാപനങ്ങൾക്കും ഏകദേശം 111.08 ലക്ഷം എൻ-95 മാസ്കുകളും 74.48 ലക്ഷം പേഴ്സണൽ പ്രൊട്ടക്റ്റീവ് ഉപകരണങ്ങളും  ഇതുവരെ നൽകിക്കഴിഞ്ഞു.
പി.പി.ഇ.കിറ്റുകളുടെ യുക്തിപൂർവ്വമായ ഉപയോഗത്തിനുള്ള മാർഗ്ഗനിർദ്ദേശങ്ങൾ കേന്ദ്ര ആരോഗ്യ കുടുംബക്ഷേമ മന്ത്രാലയം പുറത്തിറക്കിയിട്ടുണ്ട് വിവരങ്ങൾ https://mohfw.gov.in എന്ന വെബ്സൈറ്റിലും ലഭ്യമാണ്.
(
സാമ്പത്തിക കാര്യങ്ങള്ക്കായുള്ള കേന്ദ്ര മന്ത്രിസഭാ സമിതി
2021 സീസണിലെ കൊപ്രയുടെ മിനിമം താങ്ങുവിലയ്ക്ക്  കേന്ദ്ര മന്ത്രിസഭയുടെ അംഗീകാരം
ന്യൂഡൽഹി, ജനുവരി 27, 2021
2021 സീസണിലെ കൊപ്രയുടെ മിനിമം താങ്ങ് വിലയ്ക്ക് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന സാമ്പത്തിക കാര്യ ക്യാബിനറ്റ് സമിതി അംഗീകാരം നൽകി. ഗുണമേന്മയുള്ള ആട്ട്  കൊപ്രയുടെ താങ്ങുവില ക്വിന്റലിന് 375 രൂപ വർദ്ധിപ്പിച്ച് 10,335 രൂപയാക്കി. 2020 സീസണിൽ ഇത് ക്വിന്റലിന് 9,960 രൂപ ആയിരുന്നു. ഉണ്ട  കൊപ്രയുടെ താങ്ങുവില ക്വിന്റലിന് 300 രൂപ വർധിപ്പിച്ച് 10,600 രൂപ ആക്കി. 2020 സീസണിൽ ഇത് 10,300 രൂപയായിരുന്നു.
പ്രഖ്യാപിച്ച താങ്ങുവില പ്രകാരം, അഖിലേന്ത്യാതലത്തിൽ കണക്കാക്കിയ ശരാശരി ഉത്പാദനച്ചെലവിനേക്കാൾ, ആട്ട് കൊപ്രയ്ക്ക് 51.87% വും, ഉണ്ട കൊപ്രയ്ക്ക് 55.76% വും വരുമാനം ലഭിക്കും. കാർഷിക ചെലവ് -വില കമ്മീഷന്റെ നിർദ്ദേശപ്രകാരമാണ് അനുമതി.
നാളികേരം കൃഷി ചെയ്യുന്ന സംസ്ഥാനങ്ങളിൽ, ചുരുങ്ങിയ താങ്ങുവില നൽകുന്നത് സംബന്ധിച്ച പ്രവർത്തനങ്ങളുടെ കേന്ദ്ര നോഡൽ അജൻസികളായി നാഫെഡ്, എൻ സി സി എഫ് എന്നിവ തുടർന്നും പ്രവർത്തിക്കും.
2020 സീസണിൽ, 4896 കൊപ്രാ കർഷകരിൽ നിന്നായി ഗവൺമെന്റ്, 5053.34 ടൺ ഉണ്ട കൊപ്രയും, 35.58 ടൺ ആട്ട് കൊപ്രയും സംഭരിച്ചു.
(
രാസവസ്തു, രാസവളം മന്ത്രാലയം
പ്രധാനമന്ത്രി ജന് ഔഷധി കേന്ദ്രങ്ങളിലെ ജീവനക്കാര് കൊറോണ പോരാളികളായി പ്രവർത്തിക്കുന്നു: കേന്ദ്ര സഹ മന്ത്രി മന്സൂഖ് മാണ്ഡവ്യ
ന്യൂഡൽഹി , ഏപ്രിൽ 12 , 2020
 ജീവനക്കാര് കൊറോണ പോരാളികളായി പ്രവർത്തിക്കുന്നുഎന്ന് കേന്ദ്ര രാസവസ്തു- രാസവവള സഹ മന്ത്രി ശ്രീ മന്സൂഖ് മാണ്ഡവ്യ പറഞ്ഞു.
രാജ്യമൊട്ടാകെയുള്ള 6300 ഓളം ജന് ഔഷധി കേന്ദ്രങ്ങളിലൂടെ മിതമായ വിലയില് മരുന്നുകളുടെ ലഭ്യത ഉറപ്പാക്കുമെന്നും അദ്ദേഹം ട്വിറ്ററിലൂടെ അറിയിച്ചു.
രാജ്യത്തെ പിഎംജെകെ മരുന്നുസംഭരണ കേന്ദ്രങ്ങള് നിലവിലെസാഹചര്യത്തില് അഹോരാത്രം പ്രവര്ത്തിച്ചു വരികയാണ്.
കോവിഡ് 19 മഹാമാരിയെ തുടര്ന്നുണ്ടായ ലോക്ക് ഡൗണിന്റെ പശ്ചാത്തലത്തില് പ്രധാനമന്ത്രി ഭാരതീയ ജന് ഔഷധി കേന്ദ്രങ്ങളിലെ ഫാര്മസിസ്റ്റുകള് നിലവാരമുള്ള ജനറിക് മരുന്നുകള് മിതമായ വിലയില് രാജ്യത്തെ എല്ലാ സാധാരണക്കാര്ക്കും വിതരണം ചെയ്യുന്നുണ്ട്.
നിലവില് രാജ്യത്ത് 726 ജില്ലകളിലായി 6300 ലേറ പിഎംജെകെ കേന്ദ്രങ്ങൾ ആണ് പ്രവര്ത്തിക്കുന്നത്.
മരുന്നുകളുടെ ലഭ്യത ഉറപ്പാക്കുന്നതിന് ഗുരുഗ്രാമിലെ കേന്ദ്രസംഭരണകേന്ദ്രത്തിന് പുറമെ ഗുവാഹട്ടിയിലും ചെന്നൈയിലുമുളള പ്രദേശിക സംഭരണശാലകളും 50ഓളം വിതരണക്കാരും പൂര്ണതോതില് പ്രവര്ത്തിക്കുകയാണ്.
സമീപത്തെ ജന്ഔഷധി കേന്ദ്രം ഏതെന്ന് കണ്ടെത്തുന്നതിനും മരുന്നിന്റെ ലഭ്യതയേയും വിലയേയും കുറിച്ച് അറിയുന്നതിനും 'ജന്ഔഷധി സുഖം' എന്ന മൊബൈല് ആപ്ലിക്കേഷനും ലഭ്യമാണ്. ഗൂഗിള് പ്ലേ സ്റ്റോറില് നിന്നോ ഐ ഫോണ് സ്റ്റോറില് നിന്നോ ഈ ആപ്ലിക്കേഷന് ഡൗണ്ലോഡ് ചെയ്യാവുന്നതാണ്.
കൊറോണ വൈറസ് പ്രതിരോധ മാര്ഗങ്ങളെ കുറിച്ച് പ്രധാന്മന്ത്രി ഭാരതീയ ജന് ഔഷധി പരിയോജന സാമൂഹ്യമാധ്യമങ്ങളിലൂടെയും മറ്റും ബോധവല്ക്കരണ ആശയങ്ങളും പ്രചരിപ്പിക്കുന്നുണ്ട്. ഫേസ് ബുക്ക്, ട്വിറ്റര്, ഇന്സ്റ്റഗ്രാം എന്നിവയില്@pmbjpbppi ഫോളോ ചെയ്താൽ വിവരങ്ങള് ലഭിക്കുന്നതാണ്.
ടെക്സ്റ്റൈല്സ് മന്ത്രാലയം
കരകൗശല , കൈത്തറി കയറ്റുമതി കോർപ്പറേഷൻ അടച്ചുപൂട്ടുന്നതിന് കേന്ദ്ര മന്ത്രിസഭയുടെ അംഗീകാരം
കേന്ദ്ര ടെക്സ്ടൈൽസ് മന്ത്രാലയത്തിന് കീഴിലുള്ള പൊതു മേഖലാ സ്ഥാപനമായ കരകൗശല , കൈത്തറി കയറ്റുമതി കോർപ്പറേഷൻ ഓഫ് ഇന്ത്യ ലിമിറ്റഡ് അടച്ചുപൂട്ടാൻ പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭായോഗം അംഗീകാരം നൽകി.
59 സ്ഥിരം ജീവനക്കാരും 6 മാനേജ്മെന്റ് ട്രെയിനികളും നിലവിൽ കോർപ്പറേഷനിൽ സേവനമനുഷ്ഠിക്കുന്നു. എല്ലാ സ്ഥിരം ജീവനക്കാർക്കും മാനേജ്മെന്റ് ട്രെയിനികൾക്കും പബ്ലിക് എന്റർപ്രൈസസ് വകുപ്പ് നിശ്ചയിച്ചിട്ടുള്ള മാനദണ്ഡങ്ങൾക്കനുസരിച്ച് സന്നദ്ധ വിരമിക്കൽ പദ്ധതിയുടെ  ആനുകൂല്യം ലഭിക്കുന്നതിന് അവസരം നൽകും.
പ്രവർത്തനം നിലച്ചതും വരുമാനമില്ലാത്തതുമായ , പീഡിത വ്യവസായമായി പ്രഖ്യാപിച്ചിട്ടുള്ള ഈ കേന്ദ്ര പൊതുമേഖലാ സ്ഥാപനത്തിലെ ശമ്പളം / വേതനം എന്നിവയ്ക്കുള്ള ആവർത്തന ചെലവ് കുറയ്ക്കുന്നതിനും ഇത് വഴിയൊരുക്കും.
കോർപ്പറേഷൻ 2015-16 സാമ്പത്തിക വർഷം മുതൽ തുടർച്ചയായി നഷ്ടം നേരിടുന്നുണ്ട്, മാത്രമല്ല അതിന്റെ പ്രവർത്തന ചെലവുകൾക്ക് മതിയായ വരുമാനം നേടുന്നില്ല. അതിന്റെ പുനരുജ്ജീവനത്തിന് കാര്യമായ സാധ്യതയില്ലാത്തത് മൂലം , കമ്പനി അടച്ചുപൂട്ടേണ്ടത് അനിവാര്യമായിത്തീർന്നിരിക്കുകയാണ് .
പ്രധാനമന്ത്രിയുടെ ഓഫീസ്
രാജസ്ഥാനിൽ ഇടിമിന്നൽ മൂലം ഉണ്ടായ നാശനഷ്ടത്തില് പ്രധാനമന്ത്രി അനുശോചിച്ചു
ദുരന്തത്തിന് ഇരയായവര്ക്ക് ധനസഹായം പ്രഖ്യാപിച്ചു
രാജസ്ഥാന്റെ ചില ഭാഗങ്ങളിൽ ഇടിമിന്നൽ മൂലം ഉണ്ടായ നാശനഷ്ടത്തിൽ പ്രധാനമന്ത്രി ശ്രീ നരേന്ദ്ര മോദി ദുഖം രേഖപ്പെടുത്തുകയും ദുരിതബാധിതർക്ക് ആശ്വാസ സഹായം പ്രഖ്യാപിക്കുകയും ചെയ്തു.
പി എം ഓ ട്വീറ്റ് ചെയ്തു : "രാജസ്ഥാനിലെ ചില പ്രദേശങ്ങളിൽ ഇടിമിന്നലേറ്റ് നിരവധി പേർക്ക് ജീവൻ നഷ്ടപ്പെട്ടു. ഇതിൽ അതിയായ ദുഖമുണ്ട്. മരിച്ചവരുടെ കുടുംബങ്ങളെ എന്റെ അഗാധമായ അനുശോചനം അറിയിക്കുന്നു: പ്രധാനമന്ത്രി "
രാജസ്ഥാന്റെ ചില ഭാഗങ്ങളിൽ ഇടിമിന്നൽ മൂലമുണ്ടായ നാശനഷ്ടങ്ങളിൽ മരണമടഞ്ഞവരുടെ അടുത്ത ബന്ധുക്കൾക്ക് പിഎംഎൻആർഎഫിൽ നിന്ന് 2 ലക്ഷം രൂപ വീതവും . പരിക്കേറ്റവർക്ക് 50,000 രൂപ വീതവും നൽകുമെന്ന് പ്രധാനമന്ത്രി പ്രഖ്യാപിച്ചു.
രാഷ്ട്രപതിയുടെ കാര്യാലയം
പുതിയ സിംഗപ്പൂര് സ്ഥാനപതി വിഡിയോ കോണ്ഫറണ്സിലൂടെ നിയമന പത്രം സമര്പ്പിച്ചു
ഇന്ത്യയിലെ സിംഗപ്പൂരിന്റെ പുതിയ ഹൈക്കമ്മിഷണര് ശ്രീ. സൈമണ് വോങ് വി ക്വിന് വിഡിയോ കോണ്ഫറണ്സ് വഴി സമര്പ്പിച്ച സ്ഥാനപതി നിയമന പത്രം രാഷ്ട്രപതി രാം നാഥ് കോവിന്ദ് ഇന്നു സ്വീകരിച്ചു.
തദവസരത്തില് സംസാരിക്കവെ, രാഷ്ട്രപതി പുതിയ സ്ഥാനലബ്ധിയില് ഹൈക്കമ്മിഷണറെ അനുമോദിക്കുകയും അദ്ദേഹത്തിന് ഊഷ്മളമായ ആശംസകള് നേരുകയും ചെയ്തു. ഇന്ത്യയും സിംഗപ്പൂരും തമ്മിലുള്ള ഉഭയകക്ഷി ബന്ധങ്ങള് കൂടുതല് ആഴപ്പെട്ടതായി ചൂണ്ടിക്കാട്ടിയ രാഷ്ട്രപതി, അടുത്തകാലത്ത് പൊതു തെരഞ്ഞെടുപ്പ് വിജയകരമായി നടത്തിയ സിംഗപ്പൂര് ഗവണ്മെന്റിനെ അഭിനന്ദിക്കുകയും ചെയ്തു. ഐക്യരാഷ്ട്രസഭയുടെ സുരക്ഷാ സമിതി ഉള്പ്പെടെയുള്ള വിവിധ അന്താരാഷ്ട്ര വേദികളില് ഇന്ത്യയ്ക്ക് സിംഗപ്പൂര് നല്കിവരുന്ന ശക്തമായ പിന്തുണയെ രാഷ്ട്രപതി നന്ദിയോടെ സ്മരിച്ചു. കോവിഡ് 19 മഹാമാരിയുടെ കാലത്ത് ഇരു രാജ്യങ്ങളും തമ്മില് ഉണ്ടായ പരസ്പര സഹകരണം വഴി നിലവിലുള്ള സൗഹൃദവും വിശ്വസ്യതയും കൂടുതല് ശക്തമായതായും രാഷ്ട്രപതി അഭിപ്രായപ്പെടുകയുണ്ടായി.
പ്രധാനമന്ത്രിയുടെ ഓഫീസ്
ഗ്രാമി അവാർഡ് നേടിയ ഇന്ത്യൻ സംഗീതസംവിധായകൻ റിക്കി കെജിനെ പ്രധാനമന്ത്രി അഭിനന്ദിച്ചു
ഡിവൈൻ ടൈഡ്സ് എന്ന ആൽബത്തിന് ഗ്രാമി അവാർഡ് നേടിയ ഇന്ത്യൻ സംഗീതസംവിധായകൻ റിക്കി കെജിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
റിക്കി കെജിന്റെ ട്വീറ്റിന് മറുപടിയായി പ്രധാനമന്ത്രി പറഞ്ഞു :
"ഈ ശ്രദ്ധേയമായ നേട്ടത്തിന് അഭിനന്ദനങ്ങൾ, താങ്കളുടെ ഭാവി ശ്രമങ്ങൾക്ക് ആശംസകൾ!"
DS/SH
-ND-
(
മന്ത്രിസഭ
ആന്ഡമാന് നിക്കോബാര് ദ്വീപുകള്, ദാദ്ര ആന്ഡ് നഗര് ഹവേലി ആന്ഡ് ദാമന് ആന്ഡ് ദിയു, ലക്ഷദ്വീപ് എന്നിവിടങ്ങളിലെ വാടകനിയമം 2023 പ്രഖ്യാപിക്കുന്നതിനുള്ള നിര്ദ്ദേശത്തിന് കേന്ദ്രമന്ത്രിസഭാ അംഗീകാരം
 ആന്ഡമാന് നിക്കോബാര് ദ്വീപുകളുടെ വാടക നിയമം, 2023  ദാദ്ര ആന്ഡ് നഗര് ഹവേലി ആന്ഡ് ദാമന് ആന്ഡ് ദിയു വാടക നിയമം, 2023  ലക്ഷദ്വീപ് വാടകനിയമം 2023 പ്രഖ്യാപിക്കുന്നതിനുള്ള നിര്ദ്ദേശത്തിന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭ അംഗീകാരം നല്കി. ഇന്ത്യന് ഭരണഘടനയുടെ ആര്ട്ടിക്കിള് 240 പ്രകാരമാണ് തീരുമാനം.
ആന്ഡമാന് നിക്കോബാര് ദ്വീപുകളുടെ വാടക നിയമം, 2023; ദാദ്ര ആന്ഡ് നഗര് ഹവേലി, ദാമന് ആന്ഡ് ദിയു വാടക നിയമം 2023; ആന്ഡമാന് നിക്കോബാര് ദ്വീപുകളിലെ വാടക നിയമം 2023, ലക്ഷദ്വീപ് വാടക നിയമം എന്നിവയിലൂടെ കേന്ദ്രഭരണ പ്രദേശങ്ങളില് കെട്ടിടങ്ങള് വാടകയ്ക്ക് എടുക്കുന്നതിനും ഉത്തരവാദിത്തമുള്ളതും സുതാര്യവുമായ ഒരു ആവാസവ്യവസ്ഥ സൃഷ്ടിക്കുന്നതിനുള്ള നിയമപരമായ ചട്ടക്കൂട് സൃഷ്ടിക്കപ്പെടും. ഭൂവുടമയുടെയും വാടകക്കാരന്റെയും താല്പ്പര്യങ്ങളും അവകാശങ്ങളും സന്തുലിതമാക്കിയാകും നിയമം.
നിയമം വരുന്നതോടെ വാടക വിപണിയിലെ സ്വകാര്യ നിക്ഷേപത്തിനും സംരംഭകത്വത്തിനും ഗുണകരമാകും. കുടിയേറ്റക്കാര്, ഔപചാരിക, അനൗപചാരിക മേഖലയിലെ തൊഴിലാളികള്, പ്രൊഫഷണലുകള്, വിദ്യാര്ത്ഥികള് തുടങ്ങി സമൂഹത്തിലെ വിവിധ വരുമാന വിഭാഗങ്ങള്ക്ക് മതിയായ വാടക ഭവനങ്ങളുടെ ലഭ്യത സൃഷ്ടിക്കും. ഗുണനിലവാരമുള്ള വാടക താമസ സൗകര്യങ്ങളുടെ അവസരം വര്ദ്ധിപ്പിക്കാനും ഇത് സഹായിക്കും; ആന്ഡമാന് നിക്കോബാര് ദ്വീപുകള്, ദാദ്ര, നഗര് ഹവേലി, ദാമന് ദിയു, ലക്ഷദ്വീപ് എന്നീ കേന്ദ്രഭരണ പ്രദേശങ്ങളില് ഊര്ജസ്വലവും സുസ്ഥിരവുമായ വാടക ഭവന വിപണി സൃഷ്ടിക്കുന്നതിന് ക്രമാനുഗതമായ നടപടികളിലേക്ക് നയിക്കുകയും ചെയ്യും.
NS
(
ആഭ്യന്തരകാര്യ മന്ത്രാലയം
വനിതകളുടെസുരക്ഷയ്ക്ക്മുന്തിയ പരിഗണന
വനിതകളുടെസുരക്ഷയ്ക്ക്ഗവണ്മെന്റ്മുന്തിയ പരിഗണന നല്കുമെന്ന്കേന്ദ്ര ആഭ്യന്തരസഹമന്ത്രി ശ്രീ. ജി. കിഷന് റെഡ്ഡിലോക്സഭയില് പറഞ്ഞു. രാജ്യത്തെമ്പാടും സ്ത്രീ സുരക്ഷയ്ക്കായിഗവണ്മെന്റ്താഴെ പറയുന്ന കാര്യങ്ങള്ചെയ്തുവരുന്നു:
1. ലൈംഗികകുറ്റകൃത്യങ്ങള് ഫലപ്രദമായിതടയുന്നതിനായി ക്രിമിനല് ചട്ട  നിയമം 2013 നടപ്പിലാക്കി. കൂടാതെ, 12 വയസ്സിന് താഴെയുള്ള പെണ്കുട്ടിയെ ബലാത്സംഗംചെയ്താല് വധശിക്ഷ ഉള്പ്പെടെകൂടുതല്കര്ശന ശിക്ഷാനടപടികള്കൈക്കൊള്ളുന്നതിനായി ക്രിമിനല് നിയമ  നിയമം, 2018നടപ്പിലാക്കി. രണ്ട്മാസത്തിനുള്ളില്തന്നെ അന്വേഷണവുംവിചാരണയുംപൂര്ത്തിയാക്കാനും ഈ നിയമം അനുശാസിക്കുന്നു.
2. ഏത്അടിയന്തരഘട്ടത്തിലുംരാജ്യമൊട്ടുക്ക്സഹായമെത്തിക്കാന് പര്യാപ്തമായഅന്താരാഷ്ട്രതലത്തില്അംഗീകരിക്കപ്പെട്ടിട്ടുള്ള 112 എന്ന നമ്പറിന്റെ സേവനംലഭ്യമാക്കി.
3. സ്മാര്ട്ട് പൊലീസിങിനും, സുരക്ഷാമാനേജ്മെന്റിനുമായിസേഫ്സിറ്റി പദ്ധതി എന്ന സാങ്കേതികവിദ്യആദ്യ ഘട്ടത്തില്എട്ട് നഗരങ്ങളിലായി നടപ്പിലാക്കി.
4. പൗരന്മാര്ക്ക്സൈബര്ഇടങ്ങളിലെഅശ്ലീല പരാമര്ശങ്ങള്ആഭ്യന്തര മന്ത്രാലയത്തിന് റിപ്പോര്ട്ട് ചെയ്യാന് 2018 സെപ്റ്റംബര് 20 ന് സൈബര്ക്രൈം പോര്ട്ടല്നിലവില്വന്നു.
5. നിയമപാലകര്ക്ക്രാജ്യത്തുടനീളമുള്ളലൈംഗികകുറ്റവാളികളെ അന്വേഷിക്കുന്നതിനും, കണ്ടെത്തുന്നതിനുമായിലൈംഗികകുറ്റവാളികളുടെവിവരങ്ങളടങ്ങുന്നദേശീയഡേറ്റാശേഖരത്തിന്  2018 സെപ്റ്റംബര് 20 ന് ആഭ്യന്തരകാര്യ മന്ത്രാലയംതുടക്കമിട്ടു.
6. സംസ്ഥാനങ്ങളിലും, കേന്ദ്ര ഭരണ പ്രദേശങ്ങളിലും2018-ലെ ക്രിമിനല് നിയമ നിയമപ്രകാരംലൈംഗികാതിക്രമകേസുകള്സമയബന്ധിതമായി അന്വേഷിക്കുന്നതിനും, കണ്ടെത്തുന്നതിനും, നിരീക്ഷിക്കുന്നതിനും ഇന്വെസ്റ്റിഗേഷന് ട്രാക്കിംഗ്സിസ്റ്റംഫോര്സെക്ഷ്വല് ഓഫന്സസ് എന്ന ഓണ്ലൈന് അപഗ്രഥന സംവിധാനം2019 ഫെബ്രുവരി 19 ന് ആഭ്യന്തര മന്ത്രാലയംആരംഭിച്ചു.
7. അതിക്രമത്തിന് ഇരയായസ്ത്രീകള്ക്ക്താല്കാലികഅഭയം, വൈദ്യസഹായം, മാനസിക - സാമൂഹികകൗണ്സിലിംഗ്, കോടതികളിലെകേസുകള്ക്കാവശ്യമായ നിയമസഹായംതുടങ്ങിയസംയോജിതസേവനങ്ങള് ഒരുകുടക്കീഴില്ലഭ്യമാക്കുന്ന വണ് സ്റ്റോപ്പ്സെന്റര്സംവിധാനം 2015 ഏപ്രില് 1 മുതല്രാജ്യത്ത് നിലവിലുണ്ട്. ലഭ്യമായ കണക്കനുസരിച്ച്കേന്ദ്ര ഗവണ്മെന്റ് അനുമതി നല്കിയഇത്തരം 728 കേന്ദ്രങ്ങളില് 595 എണ്ണംഇപ്പോള് പ്രവര്ത്തനക്ഷമമാണ്.
8. ഇതിന് പുറമെസ്ത്രീകള്ക്കെതിരായഅതിക്രമങ്ങള്കൈകാര്യംചെയ്യുന്നതില്സംസ്ഥാനങ്ങള്ക്കും, കേന്ദ്ര ഭരണ പ്രദേശങ്ങള്ക്കുംകേന്ദ്ര ആഭ്യന്തരമന്ത്രാലയംഅതത്സമയങ്ങളില് നിര്ദ്ദേശങ്ങള് നല്കിവരാറുണ്ട്.
ലോക്സഭയില്രേഖാമൂലം നല്കിയമറുപടിയിലാണ്കേന്ദ്ര ആഭ്യന്തരസഹമന്ത്രി ഇക്കാര്യങ്ങള്വ്യക്തമാക്കിയത്.
(ND MRD
പ്രധാനമന്ത്രിയുടെ ഓഫീസ്
മൗറീഷ്യസ് പ്രധാനമന്ത്രി പ്രധാനമന്ത്രി നരേന്ദ്ര മോദിയുമായികൂടിക്കാഴ്ച നടത്തി
മൗറീഷ്യസ് പ്രധാനമന്ത്രി ശ്രീ. പ്രവിന്ദ്ജുഗ്നൗത് പ്രധാനമന്ത്രി ശ്രീ. നരേന്ദ്ര മോദിയുമായി ന്യൂഡല്ഹിയില്ഇന്ന്കൂടിക്കാഴ്ച നടത്തി. പത്നി ശ്രീമതി. കോബിതാജുഗ്നൗത്തുമൊത്ത്ഇന്ത്യയില്ഒരുസ്വകാര്യസന്ദര്ശനത്തിലാണ് പ്രധാനമന്ത്രി ജുഗ്നൗത്.
വമ്പിച്ച ജനവിധിയോടെവീണ്ടുംതിരഞ്ഞെടുക്കപ്പെട്ടതിന് പ്രധാനമന്ത്രി ജുഗ്നൗത്തിനെ പ്രധാനമന്ത്രി മോദിഊഷ്മളമായിഅഭിനന്ദിച്ചു. ഇരുരാജ്യങ്ങളും തമ്മിലുള്ള ഉഭയകക്ഷി ബന്ധങ്ങള് കൂടുതല്ശക്തിപ്പെടുത്തുന്നതില്തന്റെ പ്രതിബദ്ധത ആവര്ത്തിച്ചുകൊണ്ട് പ്രധാനമന്ത്രി ജുഗ്നൗത് പ്രധാനമന്ത്രി മോദിയെ നന്ദി അറിയിച്ചു.
മൗറീഷ്യസില് നടപ്പിലാക്കിവരുന്ന,ജനങ്ങള്ക്ക്യഥാര്ത്ഥ പ്രയോജനം ലഭ്യമാക്കുന്നമെട്രോഎക്സ്പ്രസ് പദ്ധതി, ഇ.എന്.ടി ആശുപത്രി, സാമൂഹിക ഭവന നിര്മ്മാണ പദ്ധതി തുടങ്ങിവിവിധ വികസന സഹകരണപദ്ധതികള്ക്കുള്ള ഇന്ത്യയുടെ പിന്തുണയ്ക്ക് പ്രധാനമന്ത്രി ജുഗ്നൗത്അഗാധമായകൃതജ്ഞതഅറിയിച്ചു. മൗറീഷ്യസിന്റെസര്വ്വതോമുഖമായവികസനം ത്വരിതപ്പെടുത്തുന്നതിലും, ഇന്ത്യയുമായുള്ളസഹകരണത്തിന്റെവ്യാപ്തി വര്ദ്ധിപ്പിക്കുന്നതിലുമായിരിക്കും തന്റെ പുതിയ ഭരണകാലയളവിലെ മുന്ഗണനകളെന്ന് പ്രധാനമന്ത്രി ജുഗ്നൗത്അറിയിച്ചു. ഈ ഉദ്യമത്തില്ഇന്ത്യയ്ക്ക് പ്രധാന പങ്ക് വഹിക്കാനാകുമെന്ന്അദ്ദേഹം പ്രതീക്ഷ പ്രകടിപ്പിച്ചു.
കൂടുതല്സുരക്ഷിതവും, ഭദ്രവും, സമൃദ്ധവുമായ ഒരുമൗറീഷ്യസ്സൃഷ്ടിക്കാനുള്ളഅഭിലാഷങ്ങള്ക്ക്ഇന്ത്യയുടെ പൂര്ണ്ണ മനസ്സോടെയുള്ള പിന്തുണയും, നിരന്തരഐക്യദാര്ഢ്യവുംഉണ്ടാകുമെന്ന്മൗറീഷ്യസിലെഗവണ്മെന്റിനും, ജനങ്ങള്ക്കുംഉറപ്പിക്കാമെന്ന് പ്രധാനമന്ത്രി മോദി പറഞ്ഞു.
പരസ്പര താല്പര്യങ്ങളുടെയും, മുന്ഗണനകളുടെയുംഅടിസ്ഥാനത്തില്ഉഭയകക്ഷി ബന്ധങ്ങളില് പുതിയമേഖലകള്കണ്ടെത്താന് സഹകരിച്ച് പ്രവര്ത്തിക്കുന്നതിന് ഇരു നേതാക്കളുംയോജിപ്പ് പ്രകടിപ്പിച്ചു.
(ND MRD